Hei, olen Sid Roth.
Tervetuloa maailmaani, joka on luonnollisesti yliluonnollinen.
Vieraani eivät juuri saaneet nähdä yliluonnollisia asioita, -
mutta kun Jumala näytti heille erään mullistavan asian, -
taivaan voima alkoi virrata.
Nyt he haluavat opettaa tämän asian teillekin.
Sid Roth on tutkinut yliluonnollista jo yli 40 vuoden ajan.
Liity Sidin mukaan Yliluonnollista-ohjelmaan.
Olen kuullut, että Tommy ja Miriam Evansin -
lauantai-iltojen herätyskokouksissa tapahtuu ihmeellisiä asioita.
Sanotaan, että kuva kertoo enemmän kuin tuhat sanaa, joten katsokaa itse.
Uskon, että Jumala vuodattaa ylösnousemusvoimansa huoneeseen.
Jumala on antanut seurakunnalleen voitelun tässä ajassa, -
jotta voimme pukea viittamme yllemme ja pitämään ne yllämme.
Jeesuksen nimessä herää horroksestasi ja omahyväisyydestäsi!
En tiedä teistä, mutta koin Jumalan läsnäolon, -
hyvyyden ja kirkkauden vahvana jo pelkästään videota katsoessani.
Millaisia ihmeitä näette seurakunnassanne?
Koemme herätystä. Kuolleet asiat heräävät eloon.
Ihmisiä paranee. Kuurojen korvat avautuvat ja sokeat saavat näkönsä.
Ihmiset oppivat tuntemaan Jeesuksen Pelastajanaan. Se on ollut upeaa.
Tommy, kerro sanasta, -
jonka Pyhä Henki antoi sinulle kyyhkyseen liittyen.
Vietin aikaa kaksin Jumalan kanssa aamulla niin kuin usein teen.
Menin työhuoneeseeni ja istuin kahvikupposen ja Raamatun äärellä.
Kuulin kyyhkysen kujertelua kaukaa ja aloin keskittyä Herraan.
Kun tein niin, kyyhkysen ääni kuului lähempää ja voimakkaammin.
Palvoin Pyhää Henkeä. Haluan tehdä selväksi, etten palvonut kyyhkystä, -
vaan Pyhää Henkeä, joka oli ottanut kyyhkysen muodon.
Jatkoin palvomista, ja kyyhkynen tuli lähemmäs.
Sitten sen ääni kuului niin kovaa, että aloin etsiä sitä katseellani.
Huomasin, että se istui ikkunalaudalla ja katsoi minua.
Se naputti ikkunaa nokallaan kuin olisi halunnut päästä sisään.
Pyhä Henki sanoi: "Tavoittelen sinua kaikella, mitä minulla on."
"Seisot kohtaamisen ovella."
"Sano kansalleni, että tavoittelen heitä, kunnes saan heidät kaikki."
Jaak. 4:8 "Lähestykää Jumalaa, niin hän lähestyy teitä."
Haluan rohkaista katsojia tällä.
Kun Jeesus nousi taivaaseen, -
Hän sanoi, että Hänen poismenonsa oli meille hyväksi, -
koska nyt Hän pystyi lähettämään meille Isän lupaaman Pyhän Hengen.
Pyhä Henki tavoittelee sinua kaikin keinoin.
Hän seisoo kohtaamisen ovella, ja sinä olet oven toisella puolella.
Hän pyytää: "Päästä minut sisään, niin näet, mitä voimme tehdä yhdessä."
Miriam, muutama vuosi sitten koit hetken, joka mullisti kaiken.
Olitte saaneet nähdä muutamia paranemisia ja muita ihmeitä, -
mutta yhtäkkiä taivaan portit avautuivat teille kahdelle.
Mikä oli se asia, joka mullisti kaiken?
Se oli se, että vahvistimme Jumalan sanan asemaa, -
julistimme sitä ja panimme sen täytäntöön.
Uskoimme Jumalan sanaan ja menimme askeleen pidemmälle.
Aloimme ottaa aivan uusia riskejä.
Viisi vuotta sitten meillä ei tapahtunut lainkaan ihmeitä eikä herätystä.
Sitten aloimme julistaa Jumalan sanaa, -
Raamattuun perustuvia sääntöjä, joista puhumme kirjassamme.
Julistimme niitä aktiivisesti elämämme ylle.
Jumala käskee parantaa sairaita. Miksemme siis pitäisi ihmekokousta?
Huomatkaa, että oman työmme kautta ei ollut tapahtunut yhtään ihmettä.
Olimme nähneet kyllä nähneet, että muiden kautta tapahtui ihmeitä, -
mutta me emme olleet tehneet sellaista.
Emme tienneet, mitä olimme tekemässä, mutta otimme riskejä.
Kuten John Wimber sanoi, usko kirjoitetaan 'riski'.
Aloimme ottaa riskejä ja jakaa todistuksia siitä, -
mitä Jumala oli tehnyt muiden palvelutyön kautta.
Aloimme myös julistaa Jumalan sanaa rohkeasti, -
ja ihmisiä alkoi parantua sadoittain.
Heti ensimmäisessä ihmekokouksessa parani satoja ihmisiä.
Entä jos siellä ei olisi tapahtunut mitään? Varmasti pohditte sitäkin.
Meitä huolestutti usein, ettei sinne tulisi ketään -
tai ettei kukaan paranisi.
Yllätykseksemme ihmiset tulivat. He olivat nälkäisiä.
Näimme, että metalli suli ihmisten kehoista -
ja että nuori poika parani astmasta.
Ihmisille kasvoi raajoja, ja kivuista kärsivät paranivat.
Näimme kaikenlaisia ihmeitä, ja Jumalan teot yllättivät meidät.
Näimme, että meissä oleva voima vapautui väkevällä tavalla.
Siitä kaikki alkoi. Voitelu aktivoitui, kun aloimme ottaa riskejä.
Kerro lisää ihmeistä, Miriam.
Kokoukseemme tuli eräs nainen, joka oli 80-prosenttisesti kuuro.
Hän vain oli siellä Jumalan kirkkaudessa ja läsnäolossa ja ylisti.
Hänen korvissaan tuntui oudolta, -
ja hän arveli, että kuulolaitteen paristot piti vaihtaa.
Hän otti kuulolaitteet pois korvistaan vaihtaakseen paristot -
ja huomasikin yhtäkkiä kuulevansa täydellisesti.
Tuo ihme tapahtui vain siksi, että hän oli Jumalan läsnäolossa.
Sokeiden silmät ovat avautuneet. Eräs poika, joka esiintyi videollakin, -
oli kärsinyt aivovammasta, koska häntä oli pahoinpidelty vauvana.
Adoptiovanhemmat olivat vieneet hänet sairaalahoitoon, -
ja hän oli käynyt läpi seitsemän leikkausta, -
mutta hän oli silti sokea. Kun hän tuli kokoukseemme -
ja vain istui siellä Herran kirkkaudessa ja läsnäolossa, -
Jumala paransi hänen näkönsä sataprosenttisesti.
Hänen isänsä oli paikalla todistamassa paranemista.
Mitä sisällänne tapahtui, kun näitte ihmeen tapahtuvan silmienne edessä?
Me ja koko seurakunta räjähdimme ylistykseen.
Ihmisiä tuli uskoon tuona iltana.
Toiset taas täyttyivät Pyhällä Hengellä aivan uudella tasolla, -
kun ihmiset alkoivat ylistää ja juhlia nähtyään ihmeen.
Mitä tarkoittaa olla herätyssaarnaaja? Mitä se merkitsee sinulle, Tommy?
Ensin meidän täytyy selvittää, mitä herätys oikein on.
Minusta herätyssaarnaaja on yksinkertaisesti palava henkilö.
Jumalan tuli on tarttuvaa, ja palavien ihmisten lähellä syttyy itsekin tuleen.
Minusta se on vain sitä, että sydän palaa Jeesukselle -
ja että annamme Jumalan tulen palaa elämässämme.
Se kutsuu uteliaita kuulemaan, mitä Jumala sanoo.
Sanon aina, että me olemme eläviä palavia pensaita.
Raamatusta luemme, että Mooses näki palavan pensaan.
Hän tuli uteliaaksi, koska se oli outo näky, -
ja astui syrjään nähdäkseen, mistä oikein oli kyse.
Samalla hän alkoi kuulla Jumalan puhuvan hänelle.
Uskon, että Jumala etsii ihmisiä, joiden sisällä palaa Hengen tuli.
Se herättää ihmisten uteliaisuuden.
Kun he astuvat sivuun katsomaan näitä eläviä palavia pensaita, -
Jumala alkaa puhua heille, ja he kohtaavat Jeesuksen uudella tavalla.
Väitättekö, että tämä on tarkoitettu kaikille kaikkialla, -
olivatpa he seurakunnassanne, kaduilla tai vaikka koulussa?
Väitättekö te niin, Miriam? ―Ehdottomasti. Väitämme juuri niin.
Uskomme Paavalin sanoihin, ettei taustallamme ole väliä, -
sillä me olemme kaikki saaneet juoda samaa Pyhää Henkeä.
Sillä ei ole väliä, missä olet, Jumalan läsnäolo tulee luoksesi.
Hän haluaa levätä yllämme Kirkkauden Hengen kautta, -
jotta ympärillämme olevien ihmisten elämä voi muuttua täysin.
Elämässänne oli hetki, jolloin kaikki avautui.
Se hetki muutti elämänne suunnan.
Kertokaa, mikä tuo elämänne muuttanut asia oli. Tommy.
Olemme tehneet kirjan julistuksista, jotka avaavat taivaan voiman.
Puhumme teille nyt lyhyesti kahdesta kirjamme teemasta.
Osan näistä julistuksista teimme itse, ja ne muuttivat elämämme.
Haluatko kertoa ihmeissä vaeltamisesta, Miriam? ―Tietysti.
Toivon, että luette nämä yhdessä. Jumala sanoo teistä näin: -
Mark. 16:17―18. "Ja nämä merkit seuraavat niitä, jotka uskovat: -
minun nimessäni he ajavat ulos riivaajia, puhuvat uusilla kielillä, -
nostavat käsin käärmeitä, -
ja jos he juovat jotakin kuolettavaa, ei se heitä vahingoita; -
he panevat kätensä sairasten päälle, ja ne tulevat terveiksi."
Tiesitkö, että Jeesuksen koko elämä oli täynnä ihmeitä?
Jeesus sanoi: "Niinkuin Isä on lähettänyt minut, -
niin lähetän minäkin teidät." Se on mahtava uutinen.
Hän lähettää meidät elämään ihmeiden täyttämää elämää.
Nyt teidän on aika astua perintöosanne täyteyteen.
Kirjamme mukaan voitte aktivoida nämä totuudet julistamalla niitä.
Toistakaa siis perässäni ääneen koko voimallanne: -
"Koska uskon Jeesukseen, elän elämää, jota seuraavat ihmeet."
"Elän ihmeiden täyttämää elämää kuten Jeesus."
"Jumala avaa käsieni, sanojeni ja elämäni kautta ihmeiden virran."
"Jos näen mahdottoman tilanteen, -
juoksen avuksi tietäen, että Jumala saa aikaan ihmeen."
"Ihmeet ovat normaali osa elämääni, koska olen Jumalan lapsi."
"Ihmeet ovat minulle normaaleja Jeesuksen nimessä."
Julistusten jälkeen johdatamme teidät rukoukseen, jonka rukoilemme nyt.
Herra, olen kiitollinen siitä, -
että valitsit minut elämään ihmeiden täyttämää elämää.
Saakoon jokainen ihme elämässäni tuoda kunniaa nimellesi. Aamen.
Yksi suosikkiteemoistani kirjassamme ovat kohtaamiset Jumalan kanssa.
Aloitamme aina jakeesta Joel 2:28. Luemme sen nyt teille: -
"Minä olen vuodattava Henkeni kaiken lihan päälle, -
ja teidän poikanne ja tyttärenne ennustavat, -
vanhuksenne unia uneksuvat, nuorukaisenne näkyjä näkevät."
Ilm. 4:1 "Sen jälkeen minä näin, ja katso: taivaassa oli ovi avoinna, -
ja ensimmäinen ääni, jonka minä olin kuullut -
ikäänkuin pasunan puhuvan minulle, sanoi: 'Nouse ylös tänne, -
niin minä näytän sinulle, mitä tämän jälkeen on tapahtuva'."
Tiesitkö, että sinut on suunniteltu kohtaamaan Jumala?
Kohtaamiset Jumalan kanssa ovat osa perintöosaasi uskovana.
Raamatun tehtävä ei ole vain tehdä meistä fiksumpia, -
vaan se on annettu meille johtamaan meidät sen Kirjoittajan luo.
Jeesus haluaa, että kohtaat Hänet. Tämä on Valtakunnan hyvä uutinen.
Aktivoidaan nyt tämä totuus julistamalla nämä asiat elämäämme.
Jumalan sanan mukaan voit julistaa näitä asioita: -
"Näen jatkuvasti unia, näkyjä ja profeetallisia kohtaamisia."
"Taivaalliset kohtaamiset enkelien kanssa ja hengelliset tapahtumat -
ovat minulle normaali asia ja kuuluvat perintöosaani Jumalan lapsena."
"Jeesuksen ja opetuslasten tavoin sisälläni on avoin taivas, -
ja enkelit liikkuvat elämäni yllä tuoden tuoreita sanomia, voimaa ja tehtäviä."
"Pyhä Henki on oppaani kaikissa taivaallisissa kohtaamisissa -
ja opettaa minua löytämään tieni niiden läpi."
Sitten voit toistaa tämän rukouksen ääneen: -
"Kiitos, Pyhä Henki, -
että tutkit Jumalan syvimmät salaisuudet ja kerrot ne minulle."
"Päätän tänään astua sisään taivaallisiin kohtaamisiin uskossa."
"Olen kiitollinen, että saan löytää kaiken, mitä olet minulle varannut."
"Rakastan Sinua, Herra Jeesus. Aamen." ―On pakko sanoa, -
etten malta odottaa, että saan lukea vasta ilmestyneen kirjanne.
Voitteko kuvitella, mitä tapahtuu niille, jotka tunnustavat näitä asioita?
Samaa kuin teille tai jopa jotain vielä parempaa.
Oletko valmis siihen, että tämä raaka ja aito voima -
alkaa toimia elämässäsi? Minä olen. Jatkamme kohta.
Yliluonnollista! jatkuu pian.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Mikä on Jesajan lukujen 60―61 hetki, Tommy?
Viime vuoden alussa Herra alkoi näyttää minulle, -
että olemme astumassa Jesajan lukujen 60 ja 61 aikakauteen.
Luku 60 kertoo kirkkaudesta ja luku 61 voitelusta.
Se on hienoa, koska voimme saada voitelun monin eri asioihin, -
kuten paranemisiin tai ihmissuhteisiin.
Voitelu on Jumalan valtuutus tehdä jotain suurta.
Herra sanoi, että Hän voitelee ihmisiä palvelemaan kirkkaudessa.
Jes. 60:2 "Sillä katso, pimeys peittää maan ja synkeys kansat, -
mutta sinun ylitsesi koittaa Herra."
Tiedämme, että ajat ovat nyt pimeitä, mutta kirkkaus alkaa loistaa.
Kirkkaus on Jumalan näkyvä läsnäolo ja taivaan ilmapiiri, -
jossa ihmiset voivat parantua yliluonnollisesti aivan itsestään.
Jumalan läsnäolossa sokeat ja kuurot paranevat ja perheet eheytyvät.
Jumala näytti, että Hän voitelee ihmisiä käyttämään kirkkautta.
Koen, että siellä on joku, jonka sydän palaa tälle.
Sanot: "Jumala, tätä minä haluan." Jos janoat tätä, tässä on kutsusi.
Kohota kätesi, niin rukoilen ja lasken tämän liikkeelle.
Jeesuksen nimessä julistamme, että voitelusi tulee ihmisten ylle, -
ja heistä tulee kirkkauden hoitajia.
Isä, julistamme, että kun ihmiset astuvat tähän voiteluun, -
he saavat nähdä, että sokeat, kuurot ja rammat paranevat -
ja masentuneet ja demonien sitomat ihmiset vapautuvat.
Minä olen tässä mukana. Miriam, saat minut kateelliseksi.
En ole koskaan kohdannut enkeliä.
Kerro kahdesta enkelikohtaamisesta, joista lähti liikkeelle ihmeitä.
Yksi niistä liittyi kirkkauteen ja Sakarjan lukuun neljä.
Enkeli tuli huoneeseeni eräänä yönä.
Hän sanoi vain kolme kertaa: "Kirkkaus ja herääminen."
Kohtaamisen jälkeen pyysin Jumalaa näyttämään, -
mitä Raamatussa sanottiin tästä. Hän johdatti minut jakeeseen Sak.4:1.
Siellä Sakarja sanoo, että Herran enkeli herätti hänet kuin unesta.
Herra sanoi, että juuri nyt eri puolilla maailmaa -
on menossa kirkkauden herääminen.
Jumala herättää ihmisiä kokemaan läsnäoloaan, josta Tommy puhui.
Habakukin mukaan Jumalan kunnia peittää maan kuin vesi peittää meren.
Pian tulee aika, jolloin Jumalan kunnia ja kirkkaus lepäävät kaupunkien yllä -
aivan kuin tapahtui Hebridien ja Argentiinan herätyksissä.
Monista historian herätyksistä on kirjoitettu, -
että kun Jumalan kirkkaus lepäsi kaupunkien yllä, -
kirkkaudessa tapahtui ihmeitä, jotka muuttivat nuo kaupungit täysin.
Ihmisiä pelastui suurin joukoin, kun he kysyivät, miten pelastuisivat.
Juuri tällaiseen Herra on juuri nyt herättämässä meitä, -
jotta Hänen kirkkautensa peittäisi kotimme ja kaupunkimme.
Tuosta kohtaamisesta asti Tommy ja minä olemme tarkoituksella -
tulleet Jumalan läsnäoloon ja etsineet Hänen kirkkauttaan.
Etsimme Jumalan läsnäoloa enemmän kuin mitään muuta.
Minulla oli toinenkin enkelikohtaaminen.
Kerron sen teille. Sekin liittyy ihmeisiin.
Enkeli tuli luokseni, ja hänellä oli kädessään paksu kirja.
Tiesin, että kirja oli täynnä todistuksia ihmeistä.
Enkeli katsoi minua ja sanoi: "Älä koskaan laiminlyö todistusta."
Pyysin taas Pyhää Henkeä johdattamaan minut totuuteen.
Hän sanoi: "Sillä Jeesuksen todistus on profetian henki." Ilm. 19:10.
Tiesin ilmoituksen kautta Jumalan sanovan, että joka kerta, -
kun meillä on tilaisuus kertoa todistus Jeesuksesta -
ja ihmeistä, joita Hän tekee maailmassa juuri nyt, -
profetoimme samalla ihmisille, jotka kuulevat niistä, -
että ihmeet, joista todistamme, voivat tapahtua myös heille.
Aloimme siis todistaa paranemisista, joita olimme nähneet.
Kerran kerroin todistusta erään miehen selästä.
Jokin siinä oli mennyt väärään asentoon työtapaturman vuoksi.
Kun aloin puhua Pyhästä Hengestä, -
jokainen hänen selkänsä luu napsahti takaisin paikalleen.
Kun puhuin tästä myöhemmin, paikalla oli eräs nainen. Hän ajatteli:
"Jumala, selkäni ja lonkkani kaipaavat paranemista. Tekisitkö sen minulle?"
Tuona yönä Jumala tuli hänen luokseen, ja kun hän käänsi kylkeä, -
hänen selkänsä ja lantionsa luut, -
jotka olivat väärässä asennossa, loksahtelivat paikoilleen.
Todistus Jeesuksesta oli hänelle profetia, joka vapautti ihmeen.
Siksikö sanotte: "Julista: Jumala, tee se uudestaan"?
Kyllä! Daavid sanoi niin jakeessa Ps. 1:26.
Hän sanoi: "Jumala, olemme kuulleet ihmeistä, joita olet tehnyt."
Herra, tee se uudestaan!"
Koen, että näin tapahtuu ihmisille, jotka katsovat ohjelmaa juuri nyt.
Uskon, että jos tarvitset fyysistä paranemista, -
kehosi paranee vain siksi, että kuulet todistuksen Jeesuksesta.
Herra sanoo: "Sirppisoluanemia." Joku katsojista kärsii tästä, -
mutta Jumala parantaa kehosi ihmeellisellä voimallaan.
Herra puhuu myös ALS-tautista. Joku katsojista kärsii tästä nyt.
Julistan kehollesi: Tule terveeksi Jeesuksen nimessä.
Julistamme, että ihmeet, joista kuulit tänään, tapahtuvat nyt sinulle.
Herra, tee se uudestaan! ―Herra sanoo, että niskat paranevat.
Hän sanoo myös, että jos teet sen, mikä avasi ihmeet näille kahdelle, -
ihmeet avautuvat elämässäsi juuri nyt. Mitä aiot tehdä?
Julista tämä rukous perässäni -
ja tarkoita sitä niin hyvin kuin osaat. Tee se ääneen siellä, missä olet.
"Rakas Jumala, olen syntinen."
"Olen siitä todella pahoillani."
"Uskon, että kallisarvoinen veresi pesee pois jokaisen syntini, -
ja saan aloittaa puhtaalta pöydältä."
"Nyt, kun olen puhdas veresi ansiosta, -
kuolemasi ja ylösnousemuksesi ansiosta, -
pyydän, että tulet asumaan sisälleni ja olet Pelastajani."
"Teen Sinusta Herrani. Aamen."
Julistan yllesi Messiaan rauhaa -
Jeshuan nimessä, aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Hei, olen tohtori Hakeem Collins.
Oletko väsynyt kamppailemaan paholaisen hyökkäysten kanssa?
On tullut aika nähdä vihollisen teot, tuhota ne ja riisua hänet aseista.
Liity seuraani ja valmistaudu pukeutumaan voittoon.
Suomennos: Anni Lähteenmäki